Document ID: 31985R1708

*****
ΚΑΝΟΝΙΣΜΟΣ (ΕΟΚ) αριθ. 1708/85 ΤΗΣ ΕΠΙΤΡΟΠΗΣ
της 21ης Ιουνίου 1985
που τροποποιεί τον κανονισμό (ΕΟΚ) αριθ. 1687/76 περί καθορισμού κοινών λεπτομερειών ελέγχου της χρησιμοποιήσεως ή/και του προορισμού προϊόντων που προέρχονται από την παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως το άρθρο 4 παράγραφος 8,
Εκτιμώντας:
ότι οι διατάξεις του κανονισμού (ΕΟΚ) αριθ. 1687/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1591/85 (4), εφαρμόζονται στα προϊόντα που πωλούνται σύμφωνα με τον κανονισμό (ΕΟΚ) αριθ. 1707/85 της Επιτροπής της 21ης Ιουνίου 1985 για την πώληση μη μεταποιημένων ξηρών σύκων από τους οργανισμούς αποθεματοποίησης για την παρασκευή αλκοόλης (5)·
ότι για το σκοπό αυτό πρέπει να τροποποιηθεί το παράρτημα του κανονισμού (ΕΟΚ) αριθ. 1687/76·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 1687/76, υπό «ΙΙ. Προϊόντα που έχουν διαφορετική χρησιμοποίηση ή/και προορισμό από εκείνους που αναφέρονται υπό Ι», προστίθεται το ακόλουθο κείμενο:
«30. Κανονισμός (ΕΟΚ) αριθ. 1707/85 της Επιτροπής της 21η Ιουνίου 1985 για την πώληση μη μεταποιημένων ξηρών σύκων από τους οργανισμούς αποθεματοποίησης για την παρασκευή αλκοόλης (30):
- Τετραγωνίδιο 104:
"Til fremstilling af alkohol [forordning (EOEF) nr. 1707/85)" ,
"Zur Herstellung von Alkohol [Verordnung (EWG) Nr. 1707/85)",
"Για την παρασκευή αλκοόλης (Κανονισμός (ΕΟΚ) αριθ. 1707/85)" ,
"For the manufacture of alcohol [Regulation (EEC) No 1707/85)" ,
"Destine a la fabrication d'alcool [reglement (CEE) no 1707/85)",
"Destinato alla fabbricazione di alcole [regolamento (CEE) n. 1707/85)",
"Voor vervaardiging van alcohol [Verordening (EEG) nr. 1707/85)".
- Τετραγωνίδιο 106:
Η ημερομηνία της παραλαβής της αίτησης αγοράς.
(30) ΕΕ αριθ. L 163 της 22. 6. 1985, σ. 38».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιουνίου 1985.

Labels: 3
17